**N Á R O D N Á R A D A  S L O V E N S K E J R E P U B L I K Y**

**VI. volebné obdobie**

Číslo: [●]

**[●]**

**N á v r h**

poslancov Národnej rady Slovenskej republiky Alojza Přidala a Júliusa Brocku

**n a v y d a n i e**

zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov

Predkladajú:

Alojz Přidal

Július Brocka

Návrh na uznesenie:

Národná rada Slovenskej republiky

**s c h v a ľ u j e**

návrh poslancov Národnej rady Slovenskej republiky Alojza Přidala a Júliusa Brocku na vydanie zákona, ktorým sa mení a dopĺňa zákon č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov

Bratislava júl 2014

**N Á R O D N Á R A D A  S L O V E N S K E J R E P U B L I K Y**

**VI. volebné obdobie**

Návrh

**ZÁKON**

z ........... 2014,

**ktorým sa mení a dopĺňa zákon č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení zákona č. [8/2005 Z.z.](javascript:new_http_browser_jscript('?MOD=html&FIR=demo&JEL=n&AGE=zak&TNU=n&IDC=8%2F2005%20Z.z.')), zákona č. [327/2005 Z.z.](javascript:new_http_browser_jscript('?MOD=html&FIR=demo&JEL=n&AGE=zak&TNU=n&IDC=327%2F2005%20Z.z.')), zákona č. [331/2007 Z.z.](javascript:new_http_browser_jscript('?MOD=html&FIR=demo&JEL=n&AGE=zak&TNU=n&IDC=331%2F2007%20Z.z.')), zákona č. [297/2008 Z.z.](javascript:new_http_browser_jscript('?MOD=html&FIR=demo&JEL=n&AGE=zak&TNU=n&IDC=297%2F2008%20Z.z.')), zákona č. [451/2008 Z.z.](javascript:new_http_browser_jscript('?MOD=html&FIR=demo&JEL=n&AGE=zak&TNU=n&IDC=451%2F2008%20Z.z.')), zákona č. [304/2009 Z.z.](javascript:new_http_browser_jscript('?MOD=html&FIR=demo&JEL=n&AGE=zak&TNU=n&IDC=304%2F2009%20Z.z.')), zákona č. [136/2010 Z.z.](javascript:new_http_browser_jscript('?MOD=html&FIR=demo&JEL=n&AGE=zak&TNU=n&IDC=136%2F2010%20Z.z.')), zákona č. [332/2011 Z.z.](javascript:new_http_browser_jscript('?MOD=html&FIR=demo&JEL=n&AGE=zak&TNU=n&IDC=332%2F2011%20Z.z.')) a zákona č, [335/2012 Z.z.](javascript:new_http_browser_jscript('?MOD=html&FIR=demo&JEL=n&AGE=zak&TNU=n&IDC=335%2F2012%20Z.z.')) sa mení a dopĺňa takto:

V § 8 ods. 1 písm. d) sa bodka na konci nahrádza čiarkou a vkladá sa nové písmeno e), ktoré znie:

„e) kto vykonáva funkciu verejného funkcionára podľa osobitného predpisu9c) s výnimkou výkonu funkcie poslanca mestského zastupiteľstva, poslanca zastupiteľstva mestskej časti v Bratislave a v Košiciach a poslanca zastupiteľstva vyššieho územného celku.“.

Poznámka pod čiarou k odkazu 9c znie:

„9c) Čl. 2 ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov.“.

Čl. II

Tento zákon nadobúda účinnosť 1. januára 2015.

**DôVODOVÁ SPRÁVA**

1. **Všeobecná časť**

Návrh zákona, ktorým sa mení a dopĺňa zákon č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „**novela zákona**“) predkladajú poslanci Národnej rady Slovenskej republiky Alojz Přidal a Július Brocka.

Predkladaná novela nadväzuje na ústavný zákon č. 357/2004 Z.z. o ochrane verejného záujmu pri výkone funkcií verejných funkcionárov. Cieľom predkladanej novely zákona je zamedziť rozporu medzi osobným záujmom advokáta a záujmom klienta pri výkone advokácie na jednej strane a verejným záujmom pri výkone funkcie verejného funkcionára na strane druhej.

Pri výkone funkcie verejný funkcionár koná vo verejnom záujme a jeho konanie má prinášať majetkový alebo iný prospech všetkým občanom. Čl. 4 ods. 1 ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov verejnému funkcionárovi ukladá povinnosť pri výkone funkcie presadzovať a chrániť verejný záujem; zároveň mu zakazuje uprednostniť osobný záujem pred verejným záujmom.

Naopak, pri výkone advokácie advokát nepresadzuje verejný záujem. Pri výkone advokácie je advokát povinný chrániť a presadzovať práva a záujmy klienta a riadiť sa jeho pokynmi; takúto povinnosť advokátovi ukladá § 18 ods. 1 zákona č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

Predkladaný návrh zákona nemá vplyv na štátny rozpočet. Predkladaný návrh zákona nevyvoláva sociálne vplyvy ani vplyvy na informatizáciu spoločnosti a životné prostredie.

Predkladaný návrh zákona je v súlade s Ústavou Slovenskej republiky, ústavnými zákonmi a zákonmi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

1. **Osobitná časť**

**K článku I**

Predkladaná novela zákona vkladá do ustanovenia § 8 ods. 1 nové písmeno e) ktorým sa rozširuje okruh osôb, ktorým Slovenská advokátska komora pozastaví výkon advokácie o osoby vykonávajúce funkciu verejného funkcionára podľa ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov. Podľa predkladanej novely sa pozastavenie výkonu advokácie nevzťahuje na výkon funkcie poslanca mestského zastupiteľstva, poslanca zastupiteľstva mestskej časti v Bratislave a v Košiciach a poslanca zastupiteľstva vyššieho územného celku.

**K článku II**

Navrhuje sa dátum účinnosti zákona k 1.1.2015.

**Doložka zlučiteľnosti**

**návrhu zákona s právom Európskej únie**

1. **Navrhovateľ zákona:**

Poslanci Národnej rady Slovenskej republiky Alojz Přidal a Július Brocka.

1. **Názov návrhu zákona:**

Návrh zákona, ktorým sa mení a dopĺňa zákon č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

1. **Predmet návrhu zákona:**
2. je upravený v primárnom práve Európskej únie

Článok 16 Charty základných práv Európskej únie

1. je upravený v sekundárnom práve Európskej únie
2. Smernica Rady č. 77/249/EHS z 22. marca 1977 o uľahčení efektívneho výkonu slobody právnikov poskytovať služby (Ú. v. ES/EÚ L 078, uverejnená dňa 26.3.1977, s. 0017-0018).
3. Smernica Európskeho parlamentu a Rady č. 98/5/ES zo 16. februára 1998 o umožnení výkonu advokátskeho povolania na trvalom základe v inom členskom štáte ako v tom, v ktorom bola získaná kvalifikácia (Ú. v. ES/EÚ L 077, uverejnená dňa 14.3.1998, s. 0036 – 0043).
4. Smernica Rady 2006/100/ES z 20. novembra 2006, ktorou sa z dôvodu pristúpenia Bulharska a Rumunska upravujú určité smernice v oblasti voľného pohybu osôb (Ú. v. ES/EÚ L 363, 20.12.2006).
5. Smernica Rady 89/48/EHS z 21. decembra 1988 o všeobecnom systéme uznávania vysokoškolských diplomov udelených na základe ukončenia odborného vzdelania v trvaní aspoň troch rokov ( Ú. v. ES/EÚ L 019, uverejnená dňa 24.1.1989, s. 0016-0023).
6. nie je obsiahnutý v judikatúre Súdneho dvora Európskej únie.
7. **Záväzky Slovenskej republiky vo vzťahu k  Európskej únii:**

bezpredmetné

1. **Stupeň zlučiteľnosti návrhu právneho predpisu s právom  Európskej únie:**

úplne

**DOLOŽKA VYBRANÝCH VPLYVOV**

**A.1 Názov materiálu:**

Návrh zákona, ktorým sa mení a dopĺňa zákon č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

**A.2 Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy  - vplyvy na hospodárenie obyvateľstva,  - sociálnu exklúziu,  - rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3 Poznámky**

bezpredmetné

**A.4. Alternatívne riešenia**

Neuvažovalo sa s alternatívnymi riešeniami.

**A.5. Stanovisko gestorov**

Návrh zákona bol zaslaný na vyjadrenie Ministerstvu financií SR a stanovisko tohto ministerstva tvorí súčasť predkladaného materiálu.